મકરપુરા પોલીસ મથકમાં નોંધાયેલી આ ફરિયાદ અંગે ક્રાઇમ બ્રાંચે તપાસ શરૂ કરી હતી. જેમાં 4 વ્યક્તિઓ શિવમ કિરણ પરમાર (રહે. ઋષિ પાર્ક, ડભોઇ રોડ), મયુર ઉર્ફ ભગો જીતેન્દ્ર વસાવા ( રહે. શુભલક્ષ્મી કોમ્પ્લેક્ષ, ડભોઇ રોડ), સુનિલ અરૂણ શર્મા (રહે. ઋષી પાર્ક, ડભોઇ રોડ) અને જસવંત ઉર્ફ લલ્લો નટવર કહાર (રહે. કહાર મહોલ્લો, નવાપુરા)ને ક્રાઇમ બ્રાંચની ટીમે સોમા તળાવ પાસેથી શંકાસ્પદ હાલતમાં ઝડપી પાડ્યા હતા. તેઓ પાસેથી રૂપિયા 50,000 રોકડ પણ મળી આવી હતી. તેઓને રોકડ રકમ વિષે પૂછતા તેઓ જવાબ આપી શક્યા ન હતા. અને આઇસ્ક્રીમના વેપારીને લૂંટ્યાની કબૂલાત કરી હતી.